VZN  vyvesené na úradnej tabuli dňa 24.6.2020.

Obec Jakubovany v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 20 zákona č. 245/2008 Z.z. o výchove a vzdelávaní a o zmene a doplnení niektorých zákonov   vydáva   pre územie obce Jakubovany toto

V Š E O B E C N É    Z Á V A Z N É    N A R I A D E N I E

O B C E    J A K U B O V A N Y

č. 2/2020

o určení miesta a času zápisu dieťaťa do základnej školy

.
Čl. I
Úvodné ustanovenia

1. Týmto všeobecne záväzným nariadením sa určuje miesto a čas zápisu dieťaťa na plnenie povinnej školskej dochádzky v základnej škole v obci Jakubovany, ktorá je  zriaďovateľom školy.

Čl. II.
Miesto a čas zápisu

1. Zápis detí do prvého ročníka sa uskutoční v budove Základnej školy v Jakubovanoch, Školská 86/1 v učebni triedy v termíne tretí pracovný pondelok a utorok v mesiaci apríl, ktorý predchádza začiatku školského roka, v ktorom ma dieťa začať plniť povinnú školskú dochádzku v čase od 13.00 hod. do 17.00 hod .
2. Zákonný zástupca je povinný pri zápise uviesť tieto údaje:
      a) meno a priezvisko, dátum narodenia, rodné číslo, miesto narodenia, národnosť,  štátne občianstvo, trvalé bydlisko dieťaťa,
            b) meno a priezvisko, adresu zamestnávateľa, trvalé bydlisko zákonných zástupcov.

Čl. III.
Povinná školská dochádzka

1. Nikoho nemožno oslobodiť od plnenia povinnej školskej dochádzky.
2. Povinná školská dochádzka je desaťročná a trvá najviac do konca školského roka, v ktorom žiak dovŕši 16. rok veku.
3. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť. 
4. Žiak plní povinnú školskú dochádzku v ZŠ v školskom obvode, v ktorom má trvalý pobyt, ak zákonný zástupca pre svoje dieťa nevyberie inú školu.
5. Žiak, ktorý nemá trvalé bydlisko, plní povinnú školskú dochádzku v škole, ktorú určí orgán miestnej štátnej správy v školstve.

6. Žiak môže plniť povinnú školskú dochádzku v ZŠ mimo školského obvodu, v ktorom má trvalé bydlisko, so súhlasom riaditeľa ZŠ, do ktorej sa hlási.


Čl. IV.
Záverečné ustanovenia

1. Obecné zastupiteľstvo obce Jakubovany sa na tomto všeobecne záväznom nariadení uznieslo dňa 23.6.2020 uznesením č. 10/2020.
2. Toto všeobecne záväzné nariadenie nadobúda účinnosť 15-tym dňom od vyvesenia.
3. Zmeny a doplnky tohto nariadenia schvaľuje obecné zastupiteľstvo so súhlasom trojpätinovej väčšiny prítomných poslancov.
4. Vydaním tohto VZN sa ruší v plnom znení VZN č. 1/2016.








                                                                                       Martin Kollár
                                                                                       starosta obce

